ΘΟΥΚΥΔΙΔΗΣ ΕΙΣΑΓΩΓΗ

1. Η ΖΩΗ ΤΟΥ

Στοιχεία για τη ζωή του:

* γεννήθηκε (πιθ. 455- 399 π.Χ.) στο δήμο Αλιμούντος από πλούσια, αριστοκρατική οικογένεια
* ο πατέρας του ήταν συγγενής του βασιλιά Όλορου της Θράκης
* η οικογένεια είχε στην κατοχή της χρυσωρυχείο στη Σκαπτή Ύλη της Θράκης
* ο Θουκυδίδης έλαβε λαμπρή μόρφωση
* Η παιδική και νεανική του ηλικία συμπίπτει με τα λαμπρότερα χρόνια της αθηναϊκής δύναμης
* πίστευε στη μεγάλη αξία του Περικλή
* προσβλήθηκε από το λοιμό - ο ίδιος επέζησε, πέθανε όμως ο Περικλής
* το 424 π.Χ. ως στρατηγός απέτυχε να σώσει την Αμφίπολη από την επίθεση των Σπαρτιατών.
* Τιμωρήθηκε από τους πολιτικούς του αντιπάλους με εξορία
* στην εξορία αφιερώνει όλο το χρόνο του στην ιστορική του έρευνα
* Στο τέλος του πολέμου του παραχωρήθηκε αμνηστία
* Ο θάνατος δεν τον άφησε να ολοκληρώσει το έργο του

1. ΤΟ ΕΡΓΟ ΤΟΥ

α) Ποιο είναι το ιστορικό έργο του Θουκυδίδη;

* συνέγραψε την ιστορία του πελοποννησιακού πολέμου από το 431 - 411 π.Χ., γιατί προέβλεψε ότι θα είναι «μέγας καί αξιολογώτατος των προγεγενημένων»
* σκοπός της συγγραφής: να μείνει «κτημα ες αεί».

3. ΕΝΔΙΑΦΕΡΟΝΤΑ ΚΑΙ ΙΔΕΕΣ

α) Ποια ήταν κατά την άποψη του Θουκυδίδη η βαθύτερη αιτία του πολέμου;

Η ανάπτυξη, οικονομική και στρατιωτική της αθηναϊκής ηγεμονίας

β) Ποια προβλήματα θέτει ο Θουκυδίδης;

* ερεύνησε διεξοδικά το θέμα της ηγεμονικής δύναμης της Αθήνας
* εξέτασε κατά τρόπο μοναδικό και συγκλονιστικό το πρόβλημα της δύναμης
* η λογική, σύμφωνα με το Θουκυδίδη, αποτελεί τη μόνη αξία, στην οποία μπορεί να στηριχτεί ο άνθρωπος
* προβάλλει την πλεονεξία και τη φιλοτιμία ως βασικά κίνητρα για τον πόλεμο
* το πρότυπο του ηγέτη το ενσαρκώνει ο Περικλής (πολιτική οξυδέρκεια, ευρύτερη αποδοχή από το λαό της πόλης του, ανωτερότητα ως προς το χρήμα, πολιτικό θάρρος)
* ο πολίτης οφείλει να είναι υπεύθυνος
* η τάση για γενίκευση αποτελεί το χαρακτηριστικό γνώρισμα της σκέψης και της μεθόδου του
* χρησιμοποιεί επιγραμματική διατύπωση

**3.** Η ΜΕΘΟΔΟΣ ΤΟΥ

α) Ποια είναι η μέθοδος του Θουκυδίδη;

* είναι ο πρώτος που εφάρμοσε αυστηρές επιστημονικές μεθόδους
* χρησιμοποιεί τη μέθοδο της αυτοψίας και της διασταύρωσης των πληροφοριών και καταφεύγει στην έρευνα των πηγών
* για τα γεγονότα του παρελθόντος χρησιμοποιεί λογικές μεθόδους, όπως τα εικότα (= τα εύλογα) και σημεία ή μαρτύρια (= συμπεράσματα στα οποία καταλήγει η έρευνα)
* αναζητεί τα πραγματικά αίτια του πολέμου και τα ξεχωρίζει από τις αφορμές
* αποφεύγει συνειδητά ό,τι θεωρεί άσχετο προς την κατανόηση του πολέμου
* συνδέει εσωτερικά τα γεγονότα που αφηγείται με αιτιώδεις σχέσεις, ενώ η εξωτερική τους αλληλουχία επιτυγχάνεται με χρονικούς και γεωγραφικούς προσδιορισμούς

β) Τι είναι οι δημηγορίες;

* λόγοι που εκφωνήθηκαν από πολιτικούς και στρατιωτικούς κατά την προετοιμασία του πολέμου ή κατά τη διάρκεια των πολεμικών επιχειρήσεων.
* αποτελούν σημαντικό στοιχείο στην επιστημονική ανάλυση των ιστορικών γεγονότων
* στις δημηγορίες φαίνεται η ικανότητα του ιστορικού να αναλύει τα γεγονότα και το βάθος της σκέψης του

γ) Ποιο σύστημα χρονολόγησης των γεγονότων χρησιμοποιεί ο Θουκυδίδης;

* εξιστορεί τα γεγονότα κατά χρονολογική σειρά
* διαιρεί το έτος σε θέρος (8 μήνες στρατιωτικών επιχειρήσεων) και χειμώνα (4 μήνες πολεμικών προετοιμασιών)

**4.** Η ΔΟΜΗ ΤΟΥ ΕΡΓΟΥ - Ο ΧΡΟΝΟΣ ΤΗΣ ΣΥΝΘΕΣΗΣ ΤΟΥ

α) Σε πόσα βιβλία διαιρείται η ιστορία του Θουκυδίδη;

* Διαιρείται σε 8 βιβλία. Η διαίρεση αυτή έγινε από τους αλεξανδρινούς φιλοσόφους του 3ου ή 2ου π.Χ. αι.

β) Πότε συνέθεσε ο Θουκυδίδης το έργο του;

* οι ελάχιστε «εσωτερικές μαρτυρίες» στο έργο και οι υφολογικές παρατηρήσεις των μελετητών δεν αρκούν για να συμπεράνουμε πότε συνέθεσε ο Θουκυδίδης το έργο του.
* Αν και η εξιστόρηση των γεγονότων διακόπτεται το 411 π.Χ. είναι βέβαιο ότι ορισμένα τμήματα έχουν γραφτεί μετά το 404 π.Χ.

**5.** ΓΛΩΣΣΑ ΚΑΙ ΥΦΟΣ

α) Ποιες είναι οι κυριότερες γλωσσικές ιδιοτυπίες του Θουκυδίδη;

* τύπος της πρόθεσης ες αντί εις και ξύν αντί σύν
* αρχαϊκότερο σύμπλεγμα σσ αντί ττ
* αρχαϊκότεροι τύποι λέξεων: αιεί/αεί, ωφελία / ωφέλεια, εξαπιναίως /εξαπίνης
* ουδέτερο πληθυντικού, με άρθρο ή χωρίς άρθρο, αντί για επίρρημα
* χρήση του ουδετέρου του επιθέτου αντί αφηρημένου ουσιαστικού (το ελεύθερον αντί η ελευθερία)
* ρήματα σύνθετα (ενώ συνήθως χρησιμοποιούνται απλά)
* επισώρευση αιτιολογικών προτάσεων και προσδιορισμών
* πάρισα, ομοιοτέλευτα και άλλα σχήματα λόγου
* συνεχής χρήση αντιθέσεων, αφθονία ετερόπτωτων προσδιορισμών, περίπλοκη σύνταξη, μακρές περίοδοι στο λόγο, εντυπωσιακά ρητορικά σχήματα